**Výzva na voľby členov do Rady školy Základná umelecká škola Železničná 6, Poltár**

Mesto Poltár, ako zriaďovateľ škôl a školských zariadení, v zmysle § 25 ods. 1 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 1 ods. 3 vyhlášky Ministerstva školstva SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení neskorších predpisov

vyhlasuje

**výzvu voľby členov do Rady školy Základná umelecká škola Železničná 6, Poltár.**

V súlade s § 25 ods. 4 zákona NR SR č. 596/2003 Z. z. s prihliadnutím na počet zamestnancov školy určujem počet členov rady školy 11 a v súlade s § 2 vyhlášky Ministerstva školstva SR č. 291/2004 Z. z. v zložení:

2 zvolení zástupcovia pedagogických zamestnancov,

1 zvolený zástupca nepedagogických zamestnancov,

4 zvolení zástupcovia rodičov žiakov,

4 zvolení zástupcovia zriaďovateľa.

Voľby členov rady školy z pedagogických zamestnancov, nepedagogických zamestnancov, rodičov žiakov školy zabezpečí riaditeľ školy. Riaditeľ školy určí miesto, termín a čas konania volieb pre jednotlivé skupiny volených zástupcov najneskôr v termíne do 09. 11. 2025.

Kandidáta na voleného člena rady školy môže po jeho súhlase navrhnúť ktorýkoľvek z oprávnených voličov riaditeľovi školy do termínu konania volieb.

O delegovaní zástupcov zriaďovateľa do Rady školy rozhodlo Mestské zastupiteľstvo v Poltári uznesením č. 11/2023 zo dňa 31. januára 2023.

V Poltári 09. 10. 2025

**Peter Sitor**

**primátor mesta**